hu hu hu en hu hu hu hu zh hu hu hu hu hu hu hu en hu en hu hu hu hu hu en hu hu hu en en hu hu en en hu hu hu hu hu hu
Holokausztoktatás: pályázat tanárok számára németországi tanulmányútra | Történelemtanárok Egylete
Kérjük, segíts, hogy folytathassuk munkánkat!
A támogatás bankkártyával itt lehetséges.
2010. augusztus 17. kedd, 13:19
A budapesti Holokauszt Emlékközpont, a Hannah Arendt Egyesület és a berlini Wannsee Konferencia Háza pályázatot hirdet középiskolai tanárok németországi tanulmányúton való részvételre. Beadási határidő: 2010. szeptember 15.
A holokauszt meghatározó vonatkoztatási ponttá vált a XXI. századi európai kultúra számára, a multikulturális, egyenlőség elvű és autonóm – ugyanakkor másokkal szolidáris – egyénekből álló társadalom ideáljának negatív szimbóluma maga Auschwitz lett. A holokauszttal való szembesülés nem kizárólag a történelemórák, hanem az oktatás egészének feladata.
A Budapest-Berlin-Sachsenhausen tanulmányút célja, hogy elméleti és módszertani segítséget nyújtson azoknak a tanároknak, akik szeretnék ezeket a témákat integrálni az oktatásba vagy saját diákjaik számára hasonló tanulmányutak szervezését tervezik. A résztvevők olyan iskolai módszerekkel és tananyagokkal ismerkedhetnek meg, amelyeket saját oktatási tevékenységükben is alkalmazhatnak majd. A képzés nyelve: magyar (tolmácsolással).
A tanulmányút időpontja: 2010. október 24–29., amit október 9-én egynapos budapesti előkészítő képzés, majd 2011 márciusában egynapos értékelő találkozó egészít ki. A képzésen 24 fő vehet részt.
A képzésben (előkészítő találkozó, tanulmányút és értékelő találkozó) való részvételhez a nyertes pályázóknak 10.000 forint önrész befizetésével kell hozzájárulniuk. A pályázatok elbírálását a Holokauszt Emlékközpont és a Hannah Arendt Egyesület szakértői végzik.
A pályázathoz kérjük csatolni a következő dokumentumokat:
A pályázó szakmai önéletrajza (amely tartalmazza a pályázó elérhetőségére vonatkozó adatokat is, azaz nevét, címét, telefonszámait, e-mail címét, valamint szakmai életútját, a témával kapcsolatban elvégzett képzéseket, nyelvtudását)
Motivációs levél: annak konkrét bemutatása, hogy a pályázó milyen formában tervezi felhasználni a tanulmányút tapasztalatait munkájában, illetve annak vállalása, hogy a pályázó részt vesz a tanulmányút egészén (beleértve a kétnapos budapesti előkészítő képzést, valamint az egynapos értékelő találkozót)
Az iskola vezetőjének ajánlása, amely tartalmazza a pályázat szakmai és intézményes támogatását (beleértve az arra vonatkozó nyilatkozatot is, hogy az iskola biztosítja a helyettesítést a tanulmányút idejére)
A pályázatokat a laszlobero@gmail.com  e-mail címre várjuk (igazolásokat és dokumentumokat kérjük scannelt formában csatolják).
Beadási határidő: 2010. szeptember 15. (e-mail feladási dátuma).
Már egy mozijegy ára is segítség! Ha teheted, támogasd a Történelemtanárok Egyletének munkáját!
Számlaszám: 11705008 – 20133762